নটী বিনোদিনী’র ভূমিকায় শুভশ্রী, সৃজিতের বড় চমক!

কলকাতা: বৃহস্পতিবারই মুক্তি পেয়েছে রুক্মিণী মৈত্রর ‘বিনোদিনী: এক নটীর উপ্যাখান’। বিনোদিনীর চরিত্রে রুক্মিণীর অভিনয় দর্শকদের মুগ্ধ করেছে। প্রেক্ষাগৃহে যখন রমরমিয়ে চলছে রুক্মিণী মৈত্রর ‘বিনোদিনী: একটি নটীর উপাখ্যান’। বিনোদিনী’ চরিত্রে অভিনয় করে দর্শকদের মনে ভালোই সাড়া জাগিয়েছেন রুক্মিণী মৈত্র। এর মধ্যেই বড় চমক দিলেন পরিচালক সৃজিত মুখোপাধ্যায় (Srijit Mukherji)।

রুক্মিণীর পর এবার বাংলার রঙ্গমঞ্চের সাম্রাজ্ঞী হয়ে উঠবেন শুভশ্রী গঙ্গোপাধ্যায় (Subhashree Ganguly)।সৃজিতের পরিচালনায় পর্দায় বিনোদিনী রূপে এবার ধরা দেবেন শুভশ্রী গঙ্গোপাধ্যায় (Subhashree Ganguly)।
২০২১ সালে সৃজিত মুখোপাধ্যায় ঘোষণা করেছিলেন ‘লহ গৌরাঙ্গের নাম রে’ (Lawho Gouranger Naam Re)। ছবির প্রযোজক রাণা সরকার। ঘোষণার সময় জানা গিয়েছিল, এই ছবিতে অভিনয় করবেন, পরমব্রত চট্টোপাধ্যায়, পাওলি দাম, প্রিয়াঙ্কা সরকার, ব্রাত্য বসু ও তৃণা সাহা অভিনেতাদের দেখা যাবে। এই ছবিতেই প্রিয়াঙ্কাকে দেখা যেত বিনোদিনীর চরিত্রে। এমনকী, প্রকাশ্যেও এসেছিল প্রিয়াঙ্কার বিনোদিনী লুক। তবে হঠাৎই রদবদল। সৃজিতই জানিয়ে দিলেন, প্রিয়াঙ্কা নয়, এবার তাঁর বিনোদিনী হবে শুভশ্রীই।ছবিতে শ্রীচৈতন্যর ভূমিকায় দেখা ষাবে পরমব্রত চট্টোপাধ্যায়। গিরীশ ঘোষের চরিত্রে থাকছেন ব্রাত্য বসু। এছাড়াও রয়েছেন পাওলি দাম।

আরও পড়ুন: সব্যসাচীর 25-বছর, উদযাপনে অদিতি, আলিয়া, সোনম

‘পরিণীতা’র পর থেকেই ছক ভেঙে একের পর এক সিনেমায় দর্শক, অনুরাগীদের মুগ্ধ করেছেন অভিনেত্রী। ছবির জন্য বারবার নিজেকে ভেঙেচুরে ক্যামেরার সামনে তুলে ধরেছেন শুভশ্রী। এবার সৃজিতের ‘লহ গৌরাঙ্গের নাম রে’ ছবিতে বিনোদিনীর ভূমিকায় অভিনয় করতে চলেছেন তিনি।

অন্য খবর দেখুন